
 అతనెప్పుడయితే ద్వారం దాటి ఒకడుగు బయటికి వేశాడో గణపతిరాజు అనుచరులిద్దరూ అతని మీదకి దూకారు. స్వర్గంలో నడుస్తున్న వాడి మీద అల్సేషియన్ కుక్కలు హఠాత్తుగా మీదపడితే ఎలా షాక్ తింటాడో అతనూ అలా అయిపోయాడు. అదిగో ఈ క్షణాన్నే వుపయోగించుకోవాలనుకున్నది గణపతిరాజు. అందుకే ఒక్క గెంతులో అతని ముందుకు చేరుకున్నాడు. అప్పటికి అర్థమైంది తరుణ్ కి. కానీ ఆలస్యమైపోయింది. ఇద్దరూ అతన్ని పూర్తిగా లొంగదీసుకోవడానికి ప్రయత్నిస్తున్నారు. పోరాటం చివరి క్షణంలోకి వచ్చినప్పుడు మొండి ధైర్యం వస్తుంది. అటూ ఇటూ తేలిపోయే సమయం. తనమీదపడి దాడి చేస్తున్న యిద్దర్నీ చెరొక తన్ను తన్నాడు. ఆ దెబ్బలకు వాళ్ళ పట్టు సడలింది. అదే అదనుగా వాళ్ళని గోడవైపుకి తిప్పి, అదిమిపెట్టి రెండు పిడిగుద్దులు గుద్దాడు. అదే అతను చేసిన పొరపాటు. ఎప్పుడయితే అతను అటు తిరిగాడో గణపతిరాజు జేబులోంచి కత్తి తీశాడు. వంకీలు తిరిగిన కత్తి రక్తం కోసం నాలుకలను చాచినట్లుంది. గణపతిరాజు బలాన్నంతా చేతుల్లోకి తీసుకుని తరుణ్ ని తనవైపు తిప్పుకున్నాడు. ఈ సమయంలో వెనుక వున్న యిద్దరు కదలకుండా గట్టిగా పట్టుకున్నారు. ఇక ఒక్క క్షణం వృధా చేయదలుచుకోలేదు గణపతిరాజు. కత్తి వున్న కుడిచేతిని వెనక్కి లాగి ముందుకు తోయబోయాడు. 'అయిపోయింది తన బ్రతుకు. మౌనికా గుడ్ బై' ఇవే చివరి మాటలుగా అనుకున్నాడు తరుణ్. అప్పుడు వినపడింది అరుపు. గణపతిరాజు వెనక్కి వెళ్ళిన తన చేతిని అలానే వుంచుకుని తిరిగి చూశాడు. అతని అనుచరుడు భూపతి పరిగెత్తుకుంటూ వస్తున్నాడు. అయినా ఆగదలుచుకోలేదు. పొడవబోయాడు. "అన్నా ఆగు. సరితాదేవిని చంపేశారు" అరుచుకుంటూ పరిగెత్తుకొస్తున్నాడు భూపతి. భూమంతా ఆగిపోయినట్లు శిలాప్రతిమలా నిలబడిపోయాడు గణపతిరాజు. "సరితాదేవిని చంపేశారన్నా" భూపతి అక్కడికొచ్చి మరోమారు చెప్పాడు. ఎవరూ మాట్లాడలేదు. అందరూ షాకయినట్టు చూస్తున్నారే తప్ప ఎవరికీ నోరు పెగలడం లేదు. తరుణ్ కూడా తనున్న పరిస్థితిని మరిచిపోయాడు. ఆమె అతనికి శత్రువు కావచ్చు కానీ ఆమెనెవరయినా చంపేస్తే ఆనందించే శత్రుత్వం లేదు. తనను ఆమె అంతమొందించాలని మనుషుల్ని పంపడాన్ని అతనంత సీరియస్ గా తీసుకోలేదు. కానీ ఇప్పుడిలా జరగడాన్ని జీర్ణించుకోలేకపోతున్నాడు. అతనలా ఆలోచిస్తుంటే గణపతిరాజు మరోవిధంగా ఆలోచిస్తున్నాడు.  ఇప్పుడు తరుణ్ ని చంపడం చిటికెలో పని. కానీ సరితాదేవి మర్డర్ అయిపోయింది కాబట్టి ఒప్పందం ప్రకారం డబ్బులు వచ్చే అవకాశం లేదు. అలాంటప్పుడు ఇప్పుడతన్ని చంపడంవలన వచ్చే లాభమేమీ లేదు. పైపెచ్చు లేని రొంపిలో దిగినట్టే అవుతుంది . కాబట్టి తరుణ్ ని చంపకపోవడమే ఉత్తమం. అతను నింపాదిగా చాకును మడిచి జేబులో పెట్టుకున్నాడు. సరితాదేవి హత్య అసలు ఎలా జరిగిందో తెలుసుకోవాలన్న కుతూహలం పెరిగింది. "ఎప్పుడు చంపేశారు?" "రాత్రి పదకొండు గంటలకంటున్నారు. మొత్తం పోలీసులంతా అక్కడే వున్నారు" "ఇంతకీ ఎవరు చంపారు? కొంపదీసి నువ్వు కాదుగదా?" గణపతిరాజుకి ఈ సందేహం మొదటే కలిగింది. "లేదన్నా. సరితాదేవిని చంపమని నువ్వు డిసైడ్ చేసిన విషయం మన సురేంద్రకు చెప్పానంతే. వాడు రాత్రి నుంచి కనపడటంలేదు. కానీ మాట మాత్రంగా చెప్పడంతోనే వాడు ఆమెను హత్య చేసి వుండడు. నిజం కనుక్కుందామంటే వాడు కనపడడం లేదు." ఒకవేళ తన మనిషయిన సురేంద్ర ఆమెను హత్య చేసి వుంటే ఎలా అతన్ని కేసు నుంచి బయటకు తీసుకురావాలో ఆలోచిస్తున్నాడు గణపతిరాజు. భూపతి ఇంకా ఏదో చెప్పబోయాడు. ఇప్పుడు వద్దన్నట్లు సైగ చేశాడు గణపతిరాజు. ఎప్పుడయితే తమ బాస్ చాకుని మడిచి జేబులో పెట్టుకున్నాడో అప్పుడే అతని అనుచరులకు అర్థమైంది తరుణ్ ని చంపే అవసరం తమకి లేదని. కానీ ఎందుకయినా మంచిదని తరుణ్ ని పట్టుకుని వున్నారు. "ఇక వదిలిపెట్టండి" తనవాళ్ళతో అని "అదృష్టవంతుడివి. క్షణం ఆలస్యమై వుంటే చచ్చుండేవాడివి. మాకు ఎలానూ డబ్బు రాదు గనుక నిన్ను చంపడం వేస్ట్. బతికిపోయావ్ పో" తరుణ్ తో చెప్పి అక్కడ్నుంచి తాపీగా బయల్దేరాడు గణపతిరాజు.  అనుచరులందరూ అతన్ననుసరించారు. వారంతా టౌనుకి బయల్దేరారు. వాళ్ళు గేటు దాటేవరకు వాళ్ళనే చూస్తుండిపోయాడు తరుణ్. చావు అంచువరకూ వెళ్ళి తిరిగి వచ్చిన భావన. గదిలోపలికి వెళ్ళి మంచంమీద పడుకుండిపోయాడు. గణపతిరాజు మనుషులు తనను తరుముకొచ్చిన నాటి నుండి యిప్పటివరకూ జరిగిన అన్ని సంఘటనలూ కలలో జరిగినట్లు వున్నాయి. ఇంతకీ సరితాదేవిని హత్య చేసిందెవరో తెలియలేదు. అలా ఆలోచిస్తుండిపోయాడు. బాగా తెల్లవారిపోయింది. సూర్యుడి వెలుగు చెట్లమీద పడి కోతి కొమ్మచ్చి ఆట ఆడుతున్నట్లు అక్కడక్కడా మెరుస్తోంది. గాలి సూర్యనమస్కారాలు చేయడానికి నదీ స్నానానికి వెళ్ళినట్లు ఆకులు సైతం రెపరెపలాడడం లేదు. ఒంటి కాలుమీద నిలబడి తపస్సు చేస్తున్నట్లు కొండ నిశ్చలంగా నిలబడి వుంది. సరితాదేవి హత్య ఎలా జరిగిందో ఏమిటో తెలియాలంటే పేపర్ చదవాలి. పేపర్ కోసం పైకి లేచాడు తరుణ్. గేటు దగ్గరికి వచ్చి పేపర్ కోసం వెదికాడు. అదృష్టం కొద్దీ పేపర్ వచ్చి వుంది దాన్నందుకున్నాడు. మొదటి పేజీలోనే ప్రముఖంగా వేశారు వార్త. మొత్తం వార్తనంతా చదివాడు. రాత్రి పదకొండుగంటలకి హత్య జరిగినట్లు రాశారు. పరమేశదాసు ఈ వార్త విని హైదరాబాద్ నుంచి బయల్దేరినట్లు చిన్న బాక్స్ లో వేశారు. పోలీసులు కేసు దర్యాప్తు చేస్తున్నారని, మిగిలిన వివరాలు పోస్టుమార్టమ్ తర్వాత గానీ తెలియవని రాశారు. మిగిలిన వార్తలన్నీ చదివి ముగించేటప్పటికి మౌనిక గదిలోకి వచ్చింది. "పేపర్ చదువుతున్నారా?" అంటూ ముఖాన్ని నవ్వులోకి మారుస్తూ అడిగింది. ఇంతకు ముందైతే ఆమె నవ్వినప్పుడు బుగ్గలు కూడా కదిలేవి కావు. ఇటీవలే నిండుగా నవ్వడం నేర్చుకుంది.

 ataneppudayithe dwaram daati okadugu bayatiki veshado ganapatiraju anucharuliddaruu athani meedaki dookaaru. swargamlo nadustunna vaadi meeda alsatian kukkalu hataattugaa meedapadithe ela shak tintado athanuu alaa aipoyadu. adigo ee kshanaanne vupayoginchukovalanuku ganapatiraju. anduke okka gentulo athani munduku cherukunnadu. appatiki ardhamaindi tarun ki. cony aalasyamaipoyindi. iddaruu atanni puurtigaa longadeesukovadaaniki prayatnistunnaaru. poratam chivari kshanamloki vachinappudu mondi dhairyam vastundi. atuu itoo telipoye samayam. tanameedapadi daadi chestunna yiddarnee cheroka tannu tannadu. aa debbalaku vaalla pattu sadalindi. adhe adanugaa vaallani godavaipuki tippi, adimipetti rendu pidiguddulu guddaadu. adhe atanu chesina porapaatu. eppudayithe atanu atu tirigado ganapatiraju jebulonchi katti teesaadu. vankeelu tirigina katti raktam kosam naalukalanu chaachinatlundi. ganapatiraju balannanta chetulloki teesukuni tarun ni tanavaipu tippukunnadu. ee samayamlo venuka vunna yiddaru kadalakunda gattigaa pattukunnaru. ika okka kshanam vrudhaa cheyadaluchukoledu ganapatiraju. katti vunna kudichetini venakki laagi munduku toyaboyadu. 'ayipoyindi tana bratuku. mounika gud bai' ive chivari maatalugaa anukunnadu tarun. appudu vinapadindi arupu. ganapatiraju venakki vellina tana chetini alaane vunchukuni tirigi chushadu. athani anucharudu bhuupati parigettukuntu vastunnadu. aina aagadaluchukoledu. podavaboyadu. "anna aagu. saritaadevini champesaru" aruchukuntu parigettukostunna bhuupati. bhoomanta aagipoyinatlu silaapratimalaa nilabadipoyadu ganapatiraju. "saritaadevini champesaranna" bhuupati akkadikochi maromaru cheppaadu. evaruu matladaledu. andaruu shakayinattu chustunnare tappa evariki noru pegaladam ledu. tarun kuudaa tanunna paristhitini marichipoyadu. aame ataniki satruvu kaavachhu cony aamenevarayina champeste aanandinche satrutvam ledu. tananu aame antamondinchaalani manushulni pampadaanni atananta seerius gaa teesukoledu. cony ippudila jaragadaanni jeerninchukolekapothuna. atanalaa alochistunte ganapatiraju marovidhamgaa aalochistunnadu.  ippudu tarun ni champadam chitikelo pani. cony saritadevi marder ayipoyindi kabatti oppandam prakaaram dabbulu vache avakaasam ledu. alantappudu ippudatanni champadamvalana vache labhamemi ledu. paipechu laeni rompilo diginatte avutundi . kabatti tarun ni champakapovadame uttamam. atanu nimpaadigaa chaakunu madichi jebulo pettukunnadu. saritadevi hatya asalu ela jarigindo telusukovalanna kutuhalam perigindi. "eppudu champesaru?" "raatri padakondu gantalakantunnaru. mottam polisulanta akkade vunnaru" "intakee evaru champaaru? kompadeesi nuvvu kaadugadaa?" ganapatiraajuki ee sandeham modate kaligindi. "ledanna. saritaadevini champamani nuvvu disaid chesina vishayam mana surendraku cheppananthe. vaadu raatri nunchi kanapadatamledu. cony maata maatramgaa cheppadamtone vaadu aamenu hatya chesi vundadu. nijam kanukkundamante vaadu kanapadadam ledu." okavela tana manishayina surendra aamenu hatya chesi vunte ela atanni kesu nunchi bayataku teesukuraavaalo aalochistunnadu ganapatiraju. bhuupati inka edho cheppaboyadu. ippudu vaddannatlu saiga cheshaadu ganapatiraju. eppudayithe tama bas chaakuni madichi jebulo pettukunnado appude athani anucharulaku ardhamaindi tarun ni champe avasaram tamaki ledani. cony endukayina manchidani tarun ni pattukuni vunnaru. "ika vadilipettandi" tanavaallatoe ani "adrushtavantudivi. kshanam aalasyamai vunte chachundevadivi. maaku elaanuu dabbu raadu ganuka ninnu champadam wayst. batikipoyav poo" tarun thoo cheppi akkadnunchi taapeegaa bayalderaadu ganapatiraju.  anucharulandaruu atannanusarinchaaru. vaarantaa tounuki bayalderaaru. vaallu getu daatevaraku vaallane chustundipoyadu tarun. chaavu anchuvarakuu velli tirigi vachina bhavana. gadilopaliki velli manchammeeda padukundipoyadu. ganapatiraju manushulu tananu tarumukochina naati nundi yippativarakuu jarigina anni sanghatanaluu kalalo jariginatlu vunnayi. intakee saritaadevini hatya chesindevaro teliyaledu. alaa aalochistundipoyadu. baga tellavaaripoyindi. suryudi velugu chetlameeda padi kothi kommachi aata aadutunnatlu akkadakkada merustondi. gaali suuryanamaskaaraalu cheyadaaniki nadee snaanaaniki vellinatlu aakulu saitam reparepaladadam ledu. onti kaalumeeda nilabadi tapassu chestunnatlu konda nischalamgaa nilabadi vundi. saritadevi hatya ela jarigindo emito teliyaalante paper chadavali. paper kosam paiki lechaadu tarun. getu daggariki vachi paper kosam vedikaadu. adrushtam koddi paper vachi vundi daannandukunnaadu. modati paejeeloonae pramukhamgaa vaesaaru vaarta. mottam vaartanantaa chadivaadu. raatri padakondugantalaki hatya jariginatlu raasaaru. paramesadaasu ee vaarta vini hyderabad nunchi bayalderinatlu chinna backs loo vaesaaru. poliisulu kesu daryaaptu chestunnarani, migilina vivaraalu postumartam tarvaata gaanee teliyavani raasaaru. migilina vaartalannii chadivi muginchetappatiki mounika gadiloki vachindi. "paper chaduvutunnara?" antuu mukhanni navvuloki maarustuu adigindi. intaku mundaite aame navvinappudu buggalu kuudaa kadilevi kaavu. itivale nindugaa navvadam neerchukundi.